Tiener van Bloemfontein vermoorNoeline Koekemoer. Foto: Facebook Kapt. Chaka Morope, polisiewoordvoerder, het gesê die meisie se ma het laat gistermiddag op haar liggaam in hul huis in Bainsvlei afgekom toe sy terugkom van die werk af. Sy is vermoedelik met ŉ stomp voorwerp geslaan en verwurg. Volgens Morope was die slaapkamerdeur gesluit en moes die ma die deur oopbreek. Niks word uit die huis vermis nie. Hoërskool Sand du Plessis het intussen op sy Facebook-blad die meisie geïdentifiseer as Noeline Koekemoer, ŉ gr. 10-leerling aan die skool. Die skoolhoof, Willem du Buisson, het Noeline as ŉ voorbeeldige en hardwerkende leerling beskryf en gesê sy sal baie gemis word. Geen verdagtes is tot dusver geïdentifiseer nie. Marope het ŉ beroep op die publiek gedoen om die ondersoekende beampte te kontak indien iemand enige inligting oor die voorval het. Ao. Maria Janse van Vuuren kan by 082 301 6154 geskakel word.